ആലീസ് കാൽഹൗൺ

ആലീസ് ബിയാട്രിസ് കാൽഹൗൺ (ജീവിതകാലം: നവംബർ 21, 1900 - ജൂൺ 3, 1966) ഒരു അമേരിക്കൻ നിശ്ശബ്ദ ചലച്ചിത്ര നടിയായിരുന്നു.

 ആദ്യകാലം 
ഒഹായോയിലെ ക്ലീവ്‌ലാൻഡിൽ ജനിച്ച ആലീസ് കാൽഹൗൺ 1918-ൽ ഒരു അപ്രധാന വേഷത്തിലൂടെ സിനിമയിൽ അരങ്ങേറ്റം കുറിക്കുകയും അക്കാലത്തിനും 1929-നുമിടയിൽ നാൽപ്പത്തിയേഴ് സിനിമകളിൽ പ്രത്യക്ഷപ്പെടുകയും ചെയ്തു. ന്യൂയോർക്ക് നഗരത്തിൽ വിറ്റാഗ്രാഫ് സ്റ്റുഡിയോയുടെ ഒരു താരമെന്ന നിലയിൽ, കമ്പനിയോടൊപ്പം അവർ ഹോളിവുഡിലേയ്ക്ക് മാറി."Alice Calhoun Chotiner, 65, Starred In Silent Movies," The New York Times, June 6, 1966, Page 41. ദ മാൻ നെക്സ്റ്റ് ഡോർ (1923) എന്ന കോമഡിയിൽ കാൽഹൗൺ ബോണി ബെൽ എന്ന കഥാപാത്രത്തെ അവതരിപ്പിച്ചു. ഒരു നിരൂപകൻ സുന്ദരിയായ അവർ തൻറെ വേഷം വിജയകരമായി നിർവഹിക്കുന്നുവെന്ന് അഭിനന്ദിച്ചു."The Screen," The New York Times, May 29, 1923, Page 10. നടൻ ജെ. വാറൻ കെറിഗന്റെ കഴിവ് പ്രകടമാക്കുന്ന ചിത്രമായ ദ മാൻ ഫ്രം ബ്രോഡ്‌നീസ് (1923) എന്ന ചിത്രത്തിലും അവർ വേഷമിട്ടു. വിറ്റാഗ്രാഫിനായി ഡേവിഡ് സ്മിത്ത് സംവിധാനം ചെയ്ത ഈ ചിത്രം ജോർജ്ജ് ബാർ മക്കച്ചിയോൺ എഴുതിയ നോവലിനെ അടിസ്ഥാനമാക്കിയുള്ളതായിരുന്നു. ജനെവ്ര രാജകുമാരിയായി കാൽഹൗൺ ഈ ചിത്രത്തിൽ അഭിനയിച്ചു."Notes of the Film," The New York Times, September 16, 1923, Page X4. റോബർട്ട് ഡബ്ല്യു. ചേമ്പേഴ്സിന്റെ ഒരു കഥയിൽ നിന്ന് രൂപാന്തരപ്പെടുത്തിയ ഒരു ചലച്ചിത്രമായിരുന്നു അവർ അഭിനയിച്ച ബിറ്റ്വീൻ ഫ്രണ്ട്സ് (1924). അന്ന ക്യു. നിൽസണും നോർമൻ കെറിയും അഭിനേതാക്കളായിരുന്ന ഈ ചിത്രത്തിൽ കാൽഹൗൺ ഒരു കലാകാരന്റെ മോഡലായി അഭിനയിച്ചു."The Screen," The New York Times, May 12, 1924, Page 14. പാമ്പേഡ് യൂത്ത് (1925), ദ പവർ ഓഫ് ദ വീക്ക് (1926), സാവേജ് പാഷൻസ് (1927), ബ്രൈഡ് ഓഫ് ദി ഡെസേർട്ട് (1929) എന്നിവയാണ് അവരുടെ മറ്റ് പ്രധാന സിനിമകൾ. അക്കാലത്തെ മറ്റ് പല താരങ്ങളെയും പോലെ, ശബ്ദം സിനിമയ്ക്കായി ഉപയോഗിക്കപ്പെടാത്ത അവരുടെ ഒരു ശബ്ദ ചിത്രത്തിലെ പ്രകടനം 1934-ൽ ഒരു അപ്രധാന വേഷത്തിനുവേണ്ടിയായിരുന്നു.

 അവലംബം